**PÁLYÁZATI FELHÍVÁS**

**XXII. BOLYAI NYÁRI AKADÉMIA**

**2014. július 7.– augusztus 8.**

*Differenciált oktatás, felzárkóztatás és tehetségápolás a közoktatásban*

 „A nevelés egyet jelent azzal, hogy

segítünk a gyermeknek valóra váltani lehetőségeit.”

Kosztolányi Dezső

**Az Akadémia témája**

A romániai közoktatási rendszerben dolgozva, a közoktatás bármely szintjén is tevékenykedve mind egyetértve állíthatjuk, tapasztalhatjuk, hogy az osztályainkban tanuló gyerekek között igen nagyok a különbségek. Érezhetjük, hogy az egyforma tanulási helyzetet ajánló frontális osztálymunka nem elég hatékony, nem ad lehetőséget a gyerekek eltérő képességeihez, fejlődési üteméhez való igazodásra.

A pedagógia egyik hagyományos válasza ebben a kérdéskörben a **differenciálás***,* melynek módszerei lehetőséget adnak a tanulási nehézségekkel küzdő gyerekek **felzárkóztatására**, a **tehetséges** tanulók gondozására és talentumuk eredményes fejlesztésére úgy, hogy a mindennapokban ezek a gyerekek **egy közösséget** alkothassanak.

A differenciált oktatási folyamat megvalósításához szükséges pedagógiai kompetenciák fejlesztése tapasztalatszerzésen és konkrét pedagógiai szituációban történő tevékenységen alapuló oktatási folyamat során történik.

Az Akadémia elsődleges célja a szükséges kompetenciák tudatosítása, fejlesztése a résztvevők körében.

**A jelentkezés módja**

– **Jelentkezni csak online lehet** a pályázati adatlap pontos kitöltésével. A pályázati adatlap elérhető a www.vmpe.org.rs oldalon.

**A pályázatok elbírálása, határidők**

– A pályázati adatlapok **benyújtásának határideje:** **2014. június 10., kedd.**

A pályázat elbírálása 2014. június 11-től folyamatosan történik. Az elfogadott pályázatokról a jelentkezők tájékoztatást kapnak a pályázati adatlapon megadott e-mail címre, a **jegyzéket pedig 2014. június 20-ig közzétesszük** az RMPSZ honlapján is ([www.rmpsz.ro](http://www.rmpsz.ro/)).

**Az útiköltséget nem áll módunkban megtéríteni!**

A résztvevőknek a program befejeztével oklevelet és román nyelvű részvételi tanúsítványt (hivatalosan is elismert okiratot) állítunk ki.

**XXII. Bolyai Nyári Akadémia – 2o14**

***Differenciált oktatás, felzárkoztatás és tehetségápolás a közoktatásban***

*„A nevelés egyet jelent azzal, hogy segítünk a gyermeknek valóra váltani lehetőségeit”*

*Kosztolányi Dezső*

|  |  |  |
| --- | --- | --- |
| **IDŐPONT** | **HELYSZÍN** | **SZEKCIÓ****HELYEK SZÁMA/CÉLCSOPORT** |
| **2014. július 6–12**. | **CSÍKSZEREDA**Apáczai Csere János Pedagógusok Háza | * Óvónők (25)
 |
| * Tanítók (25)
 |
| **SZOVÁTA**Teleki Oktatási Központ | * Óvónők (25)
 |
| * Tanítók (25)
 |
| **VÁLASZÚT**Kallós Alapítvány Szórványkollégiuma | * Népzene, néptánc és kézművesség (60) - pedagógusok
 |
| **2014. július 13–19.** | **CSÍKSZEREDA**Apáczai Csere János Pedagógusok Háza | * Az interaktív tábla használata (20) - pedagógusok
 |
| * A differenciálás (20) – pedagógusok
 |
| * Tehetségápolás (20) - pedagógusok
 |
| Sapientia EMTE | * Kémia (20)
 |
| **SZOVÁTA**Teleki Oktatási Központ | * Osztályfőnökök (20)
 |
| * Tanintézményvezetők (20)
 |
| **SZÉKELYUDVARHELY**Dr. Palló Imre Művészeti Líceum | * Művészetek: (30)

 Ének-zene, kórusvezetés, hangszerhasználat Képzőművészet |
| **TOROCKÓ** Tóbiás-házBáthory-ház | * Biológia (15)
 |
| * Földra**j**z (15)
 |
| **SEPSISZENTGYÖRGY**Kós Károly Technológiai Líceum | * Műszaki tantárgyak (20) – tanárok és szakoktatók
 |
| **KOLOZSVÁR**Báthory István Elméleti Líceum | * Magyar nyelv és irodalom (25)
 |
| **NAGYVÁRAD**Partiumi Keresztény Egyetem | * Drámapedagógia pedagógusoknak (25)
 |
| **2014. július 20–26.** | **KOLOZSVÁR**Diakónia Központ | * Református vallástanárok továbbképzése (20)
 |
| **2014. augusztus** **4–8.** | **GYULAFEHÉRVÁR**Gróf Majláth Gusztáv Károly Római Katolikus Gimnázium | * Római katolikus vallástanárok továbbképzése (30)
 |